**ΘΕΣΜΟΙ ΚΟΙΝΩΝΙΚΗΣ ΕΥΘΥΝΗΣ ΚΑΙ ΚΟΙΝΩΝΙΚΗ ΑΛΛΗΛΕΓΓΥΗ**

**Διάλεξη 3η - ΚΟΙΝΩΝΙΑ ΠΟΛΙΤΩΝ & ΜΚΟ**

**Εισηγήτρια: Καθ. Μαριλένα Σημίτη**

**Κοινωνία Πολιτών**: Η σφαίρα όπου αναπτύσσονται συλλογικές δράσεις με βάση κοινά συμφέροντα, αξίες και σκοπούς, διακριτή από το Κράτος, την Οικογένεια και την Αγορά.

Κοινωνία Πολιτών

 Κράτος Οικογένεια

 Αγορά

Χαρακτηριστικό της Κ.Π. είναι η αυθόρμητη, εθελοντική συμμετοχή των πολιτών

Διαφορετικές ερμηνείες της Κ.Π. από διάφορους στοχαστές:

**Georg Wilhelm Friedrich Hegel** - Γερμανός πολιτικός φιλόσοφος (19ος αι.)

Κατά τον Hegel η Κ.Π. είναι μια ατελής μορφή κράτους αποτελούμενη από 3 στοιχεία:

1. Κοινωνικές ανάγκες / Οικονομικές Σχέσεις
2. Αστυνόμευση Αναγκαίες καθώς οι οικονομικές σχέσεις
3. Δικαιοσύνη δημιουργούν συγκρούσεις

**Karl Marx** – Γερμανός πολιτικός φιλόσοφος (19ος αι.)

Υιοθέτησε από τον Hegel την αρνητική μορφή της Κ.Π. Ο Marx διαιρεί την κοινωνία σε 2 επίπεδα:

1. Υλική βάση – Οικονομία Το Εποικοδόμημα δεν είναι
2. Εποικοδόμημα – Ιδεολογία, Κουλτούρα, Κοινωνική συνείδηση άσχετο από την Υλική Βάση

Κοινωνία Πολιτών κατά Marx: Πεδίο οικονομικών σχέσεων (υλική βάση) της αστικής κοινωνίας. Όλοι με βάση το δικό τους συμφέρον εναντιώνονται στους άλλους (Όλοι εναντίον Όλων)

**Antonio Gramsci** – Ιταλός νεο-μαρξιστής φιλόσοφος (20ος αι.)

Ανέλυσε το Εποικοδόμημα:

1. Πολιτική Κοινωνία – Κράτος
2. Κοινωνία Πολιτών – Ιδιωτικοί Οργανισμοί που διασφαλίζουν την ιδεολογική ηγεμονία των τάξεων

Διασφαλίζει την πολιτική και ηθική νομιμοποίηση μέσω της Κ.Π. Στις σύγχρονες κοινωνίες το κράτος είναι σύνθετο. Αν θέλει κάποιος να συγκρουστεί με το κράτος, πρέπει να εξουσιάσει την Κ.Π.

Σύμφωνα με τον Gramsci, στις κοινωνίες δημιουργούνται κοινωνικές και πολιτικές συμμαχίες. Η πολιτική εξουσία διασφαλίζει την κυριαρχία μέσω της βίας.

Διαφορετική ανάλυση από τους Hegel & Marx, συμφωνεί όμως στο πεδίο της σύγκρουσης, καθώς θεωρεί ότι στόχος είναι η διασφάλιση της ιδεολογικής ηγεμονίας.

Έτσι, ο όρος Κ.Π. αποκτά πιο δημόσιο χαρακτήρα και έντονο πολιτικό στοιχείο, ενώ αποστασιοποιείται από την σφαίρα των ιδιωτικών σχέσεων.

Ο Gramsci θεωρεί ότι α) η Κ.Π. βρίσκεται σε διαλεκτική δράση με το κράτος και β) ότι η Κ.Π. διαχωρίζεται από το πεδίο των οικονομικών σχέσεων.

Πολλοί αριστεροί διανοούμενοι βασίζονται στον Gramsci για τις αναλύσεις τους.

Στη σημερινή εποχή δίνεται έμφαση στο «Εδώ και Τώρα», όπως με τα κινήματα “Occupy” (Pre-figurative politics).

Σύμφωνα με το βιβλίο “Gramsci is dead” το κυρίαρχο παράδειγμα προώθησης στόχων συγκροτώντας κόμματα και οργανώσεις είναι παρελθόν. Σήμερα έχει γίνει στροφή στην πιο «αναρχική» μορφή 🡪Πολιτική δουλεία + Παρέμβαση στο «Εδώ και Τώρα» 🡪 Όχι πια μακροπρόθεσμες πολιτικές.

Ομοφωνία – Άμεση δημοκρατία – Συλλογικότητα: Τάση που εκδηλώθηκε στα πλαίσια της οικονομικής κρίσης (Occupy, Δίκτυα Αλληλεγγύης, κλπ)

**Alexis de Tocqueville –** Γάλλος φιλόσοφος, θαυμαστής της Αμερικανικής Κοινωνίας (19ος αι.)

Θιασώτης του πολιτικού φιλελευθερισμού και της προάσπισης των δικαιωμάτων.

Εντυπωσιάστηκε από την συμμετοχή των Αμερικανών σε οργανώσεις.

Κατά τον Tocqueville, η ανάπτυξη της τέχνης του «Κοινωνικού Συνεταιρίζεσθαι» είναι το μόνο μέσο για την θωράκιση των ατομικών δικαιωμάτων και ελευθεριών.

Θεωρεί ότι η ισχυρή Κ.Π. είναι προϋπόθεση για την εύρυθμη λειτουργία της δημοκρατίας.

**Robert Putnam** – Αμερικανός πολιτικός επιστήμονας (20ος αι.)

Συνέχισε και ανέπτυξε την θεωρία του Tocqueville, προσθέτοντας ότι σε κάθε κοινωνία υπάρχει το

Κοινωνικό Κεφάλαιο: Χαρακτηριστικά και Ποιότητα των Κοινωνικών Σχέσεων. Υψηλός βαθμός κοινωνικής εμπιστοσύνης + Αμοιβαιότητα = Συλλογικότητα

Παράδειγμα Κοινωνικού Κεφαλαίου: Οι μετανάστες επιλέγουν την χώρα μετανάστευσης με βασικό κριτήριο αν υπάρχουν κοινότητες ομοεθνών τους (εμπιστοσύνη & αμοιβαιότητα)

Κριτική εναντίον Putnam

1. Μόνο οι οργανώσεις που γεφυρώνουν υφιστάμενες κοινωνικές διαιρέσεις αυξάνουν το κοινωνικό κεφάλαιο. Δεν ασχολείται με πολιτικές οργανώσεις ή ΜΚΟ. Ενδιαφέρεται μόνο για την αποτελεσματικότητα θεσμών/κράτους.
2. Κατά τον Putnam, το Κοινωνικό Κεφάλαιο εξαρτάται από τους άλλους. Έχει κοινωνικά χαρακτηριστικά πέρα και έξω από τα άτομα.
3. Εξιδανίκευση της Κ.Π. Θεωρεί ότι έχει μόνο θετικά αποτελέσματα.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τέλη 1980 – Κατάρρευση κομμουνιστικών καθεστώτων, μυθοποίηση και εξιδανίκευση Κ.Π.

 Η Κ.Π. ταυτίστηκε με κινήματα αντιφρονούντων και την αντίσταση στην τυρρανική εξουσία.

 Πλουραλισμός, ανεκτικότητα, δημοκρατική συνεννόηση.

Δεκαετία 1990 – Η Κ.Π. εντάσσεται στα κείμενα διεθνών οργανισμών.

 Είναι η δεκαετία της Δημοκρατικής Βοήθειας (διεθνείς οργανισμοί δίνουν βοήθεια σε χώρες)

 Ενίσχυση της Κ.Π. – Ανάπτυξη φορέων – Επιτήρηση του κράτους – Καταγγελία κρατικής αυθαιρεσίας - Φιλελευθεροποίηση – Ενίσχυση ανταγωνισμού στην οικονομία – Ενίσχυση πλουραλισμού πολιτικού συστήματος (π.χ. Αίγυπτος / Μουμπάρακ)

Δεκαετία 2000 – Άρχισε η καταγγελία της Κ.Π.

Σήμερα τα πράγματα είναι πιο ισορροπημένα. Συζητούνται και τα αρνητικά της Κ.Π. (πολλά νεοναζιστικά μορφώματα, θρησκευτικές αιρέσεις – η σκοτεινή πλευρά της Κ.Π.)

**Ορισμός Κ.Π.**

Πεδίο που παρεμβάλλεται ανάμεσα σε κράτος και οικογένεια. Εκεί αναπτύσσονται συλλογικές δράσεις για την προώθηση κοινών σκοπών, αξιών, συμφερόντων, κλπ. Θεωρητικά διακριτή από το κράτος. Η σχέση της Κ.Π. με το κράτος αλλάζει από χώρα σε χώρα και από ιστορική περίοδο σε ιστορική περίοδο. Διακριτή και από την αγορά (δεν περιλαμβάνει επιχειρήσεις). Τα πολιτικά κόμματα είναι ενδιάμεσοι φορείς ανάμεσα στην Κ.Π. και το κράτος.

Φορείς & μορφές Κ.Π.

Εργατικά συνδικάτα, ΜΚΟ, ομάδες φιλάθλων, εξωραϊστικοί σύλλογοι, δίκτυα καταναλωτών, φιλοζωικές οργανώσεις. Μπορεί να είναι και συλλογικές δράσεις χωρίς το στοιχείο της αλληλεγγύης (π.χ. φίλαθλοι).

Στις αναπτυσσόμενες χώρες ή σε αυταρχικά καθεστώτα είναι περισσότερες οι άτυπες οργανώσεις, είτε λόγω έλλειψης τεχνογνωσίας / χρημάτων, είτε γιατί απαγορεύονται από το καθεστώς.

**ΜΚΟ (Non-Governmental Organizations)**

Οι ΜΚΟ υπάρχουν από τον 18ο αι., ενώ πολλαπλασιάστηκαν στην δεκαετία του ’90 όπου αυξήθηκαν και τα έσοδά τους.

Ο όρος ΜΚΟ πρωτοεμφανίστηκε στο Άρθρο 71, 1945 του Καταστατικού Χάρτη του ΟΗΕ.

Χαρακτηριστικά ΜΚΟ

1. Ιδιωτικές (αποτέλεσμα ιδιωτικής, εθελοντικής πρωτοβουλίας)
2. Έχουν θεσμική οντότητα (σταθερή δομή και οργάνωση με χρονική διάρκεια). Μπορεί να είναι τυπικές (με νομικό χαρακτήρα) ή άτυπες.
3. Μη-κερδοσκοπικές (δεν στοχεύουν στη δημιουργία κέρδους. Μπορεί να αναπτύξουν κερδοσκοπικές δραστηριότητες με τα έσοδα να πηγαίνουν αποκλειστικά στον σκοπό της οργάνωσης). Τα έσοδα μπορεί να προέρχονται από κρατική χρηματοδότηση, χορηγίες, κερδοσκοπικές δραστηριότητες ή συνδρομές μελών. Κάποιες ΜΚΟ θέτουν θεσμούς και δεν παίρνουν κρατική χρηματοδότηση (π.χ. Διεθνής Αμνηστεία). Ο μη-κερδοσκοπικός χαρακτήρας δεν αποκλείει την απασχόληση υπαλλήλων επί πληρωμή.
4. Διοικητική αυτονομία (καθορίζεται η λειτουργία αποκλειστικά και μόνο από το καταστατικό τους). Είναι αυτοδιοικούμενα σώματα.
5. Απασχολούν εθελοντές.
6. Προώθηση δημοσίου συμφέροντος – Μη χρήση βίας (απαραίτητο χαρακτηριστικό για την διασφάλιση μιας οργάνωσης ως ΜΚΟ – Τα πρώτα 5 χαρακτηριστικά μπορεί να αφορούν και τρομοκρατικές οργανώσεις, π.χ. Al Qaeda)

Ταυτόσημοι Όροι: Μη-Κυβερνητικές Οργανώσεις / Non-Governmental Organizations

 Εθελοντικές Οργανώσεις / Voluntary Organizations

 Μη-Κερδοσκοπικές Οργανώσεις / Non-Profit Organizations

Υπάρχουν και οι Μη-Κρατικοί Φορείς / Non-State Actors, όπου περιλαμβάνονται ΜΚΟ και ιδιωτικοί κερδοσκοπικοί φορείς (επιχειρήσεις), εκτός του Κράτους.

Τρεις περιπτώσεις οργανώσεων με εμφάνιση ΜΚΟ, χωρίς όμως την απαραίτητη αυτονομία:

1. Government Organized NGO’s (GONGO’s): Διαδεδομένες κατά τον Ψυχρό Πόλεμο
2. Donor Organized NGO’s (DONGO’s): Ιδρύονται από ιδιώτες, δωρητές ή διεθνείς οργανισμούς (π.χ. ΟΗΕ)
3. Quasi NGO’s (Οιονεί ΜΚΟ): Ιδρύονται λόγω συρρίκνωσης του Κράτους Πρόνοιας (π.χ. ΟΚΑΝΑ, Φάρος Τυφλών)

Για βιβλιογραφία: fiona1@hol.gr (e-mail Μ. Σημίτη)